Nò vuré troppu bè!

Abà lu póssu dì:
li còsi bèddi ch’à crïadu Déiu,
tutti li còsi vibi di la tèrra
l’aggiu vurudi bè.
Finza li fïòri arésthi
aggiu basgiadu cu lu mé disìzu
d’òmu chi li cumprèndi,
lu firuvènu, lu picciriddinu,
chi anda, i lu lintòri,
sòbra lu ru e la raza i la chisura.

Ed è un’isthraura
a vuré bè cussì.
Nói lu Disthinu nò l’abèm’in manu.
La Mórthi è tradidora,
e lu disthaccu è dóru.
E l’òmu iffurthunadu,
ch’afficc’à pósthu a li còsi di Déiu,
chi mórini s’è l’óra,
sèmpr’è chiddu chi suffri di pïù.